Fil 2:19 Paulus het die plan om Timoteus na die gemeente van Filippi te stuur. Hy skryf daaroor dat hy dit "in die Here Jesus" doen. Hiermee maak Paulus duidelik dat hy sy planne maak in afhanklikheid van Jesus Christus as die groot Koning. Paulus het geleer om nie te dink dat hy self kan besluit wat moet gaan gebeur nie . Dit voel Paulus op daardie oomblik duidelik in sy eie lewe. Hy sou graag gereis het om op allerhande plekke die evangelie te verkondig. Dit is vir hom nou onmoontlik want hy leef in die tronk. Hy kan nie doen wat hy maar wil nie.
Dit behoort by die Christelike lewe om jou regtig afhanklik van die Here Jesus te weet. Om dit nie net met jou mond te sê nie maar dit ook al meer so te begin voel en dink. Dan leer 'n mens ook bid vir planne wat jy maak. Dan leer ons ook om as ons planne maak te wonder of dit tot opbou van die lewe met die HERE is. Afhanklik wil wees in liefde vir die HERE en Sy kerk is so belangrik. Dit leer jou om as burger van Christus se Koninkryk te leef. Dan leef jy en ek 'n regtig sinvolle lewe.